

**ประกาศองค์การบริหารส่วนตำบลวังทอง**

**เรื่อง นโยบายการบริหารทรัพยากรบุคคล**

..............................................................

 องค์การบริหารส่วนตำบลวังทอง ได้เล็งเห็นถึงความสำคัญของกระบวนการบริหารทรัพยากรบุคคล ซึ่งเป็นกลไกสำคัญในการขับเคลื่อนองค์กรให้เกิดประโยชน์สูงสุด สัมฤทธิ์ผลตามเป้าหมายที่ตั้งไว้ และเพื่อเป็นไปตามเจตนารมณ์ของรัฐธรรมนูญแห่งราชอาณาจักรไทย โดยมีระบบบริหารงานที่ยึดถือหลักธรรมาภิบาลตามพระราชกฤษฏีกาว่าด้วยหลักเกณฑ์และวิธีการบริหารกิจการบ้านเมืองที่ดี องค์การบริหาส่วนตำบลวังทอง จึงกำหนดนโยบายการบริหารทรัพยากรบุคคล ดังนี้

 **๑.นโยบายด้านการวางแผนอัตรากำลัง**

 มีการจัดทำแผนอัตรากำลัง ๓ ปี ให้สามารถบริหารงานด้านการกำหนดตำแหน่ง การใช้ตำแหน่งของพนักงานส่วนตำบล และพนักงานจ้างเป็นอย่างต่อเนื่อง เพื่อปฏิบัติภารกิจโครงการ กิจกรรมภายใต้กรอบนโยบายสำคัญของรัฐบาล คณะรักษาความสงบแห่งชาติ การพัฒนาประสิทธิภาพ การบริหารงานตามแผนต่างๆ ขององค์กรได้อย่างมีประสิทธิภาพ

 **๒.นโยบายด้านการสรรหา คนดี คนเก่งเพื่อปฏิบัติงานตามภารกิจของหน่วยงาน**

 ๒.๑ มีโครงการสรรหาคนดี ที่ปฏิบัติงาน รับผิดชอบงานที่ได้รับมอบหมายอย่างเต็มที่ มีรางวัล เพื่อเป็นขวัญและกำลังให้กับคนดีที่ปฏิบัติงานดี

 **๓.นโยบายด้านการบรรจุและแต่งตั้งบุคลากร**

 ๒.๑ การสรรหาบุคลากรสายงานผู้บริหารและสายงานผู้ปฏิบัติที่ว่าง โดยวิธีการบรรจุแต่งตั้ง การรับโอน การย้าย การคัดเลือก ฯลฯ โดยดำเนินการตามหลักเกณฑ์ ขั้นตอนที่คณะกรรมการพนักงานส่วนตำบลจังหวัดหนองบัวลำภู กำหนด

 ๒.๒ การสรรหาและการเลือกสรรพนักงานจ้าง โดยยึดหลักสมรรถนะ ความเท่าเทียมในโอกาสและประโยชน์ของทางราชการเป็นสำคัญ ด้วยกระบวนการที่ได้มาตรฐาน ยุติธรรม โปร่งใส และเป็นไปตามประกาศกำหนดหลักเกณฑ์ที่คณะกรรมการพนักงานส่วนตำบลจังหวัดหนองบัวลำภู กำหนด

 **๔.นโยบายด้านการพัฒนาบุคลากร**

 มีการส่งเสริมบุคลากรให้ได้รับความรู้ โดยการส่งเข้ารับการฝึกอบรมในหน่วยงานต่างๆ เพื่อพัฒนาบุคลากร เพื่อนำความรู้ที่ได้รับมาปรับใช้ในตำแหน่งของตนเอง

 **๕.นโยบายด้านการประเมินผลการปฏิบัติงาน**

 มีการดำเนินการให้เป็นประกาศหลักเกณฑ์และวิธีการประเมินผลการปฏิบัติงานของพนักงานส่วนตำบล พนักงานครูหรือบุคลากรทางการศึกษา และพนักงานจ้าง สำหรับรอบการประเมินประจำปี งบประมาณนั้นๆ รวมถึงตามแนวทางของ

 ๕.๑ ประกาศคณะกรรมการพนักงานส่วนตำบลจังหวัดหนองบัวลำภู เรื่อง หลักเกณฑ์และเงื่อนไขเกี่ยวกับหลักเกณฑ์และวิธีการประเมินผลการปฏิบัติงานของพนักงานส่วนตำบล พ.ศ.๒๕๕๘ และที่แก้ไขเพิ่มเติม

 ๕.๒ ประกาศคณะกรรมการพนักงานส่วนตำบลจังหวัดหนองบัวลำภู เรื่อง หลักเกณฑทั่วไปเกี่ยวกับพนักงานจ้าง ลงวันที่ ๓๐ มิถุนายน ๒๕๔๗ และแก้ไขเพิ่มเติม

 ๕.๓ ประกาศองค์การบริหารส่วนตำบลวังทอง เรื่องหลักเกณฑ์และวิธีการประเมินผลการปฏิบัติงานของพนักงานส่วนตำบลในสังกัดองค์การบริหารส่วนตำบลวังทอง

 ๕.๔ ประกาศอัตราร้อยละของฐานในการคำนวณที่ใช้เป็นเกณฑ์ในการคำนวณเพื่อเลื่อนเงินเดือนพนักงานครูและบุคลากรทางการศึกษาองค์การบริหารส่วนตำบลวังทอง

 **๖.นโยบายส่งเสริมจริยธรรมและคุณธรรมในองค์กร**

มีการดำเนินการให้เป็นไปตามแผนปฏิบัติการป้องกันการทุจริต นโยบายและคุณธรรมและความโปร่งใส นโยบายต่อต้านการให้สินบน มาตรการส่งเสริมคุณธรรมและความโปร่งใสภายในหน่วยงาน บันทึกข้อตกลงตามประกาศเจตจำนงการบริหารงานด้วยความสุจริต รวมถึงการส่งเสริมคุณธรรม จริยธรรมอื่นๆ เพื่อให้บุคลกรประพฤติตนเป็นแบบอย่างที่ดี มีคุณธรรม จริยธรรม และยึดหลักธรรมาภิบาลในการปฏิบัติงาน

 **๗.นโยบายด้านการสร้างความก้าวหน้าในอาชีพ**

 ๗.๑ มีการสนับสนุนส่งเสริมพัฒนาทรัพยากรบุคคลเพื่อเพิ่มขีดความสามารถในการปฏิบัติงานอย่างต่อเนื่อง ด้วยการส่งบุคลากรเข้ารับการอบรมในหลักสูตรต่างๆที่สอดคล้องกับแผนพัฒนาบุคลากร

 ๗.๒ สนับสนุนให้บุคลากรได้รับการศึกษาต่อในระดับที่สูงขึ้น

 ๗.๓ มีการติดตามและประเมินผลบุคลากรที่เข้ารับการฝึกอบรมทั้งก่อนและหลังการฝึกอบรม

 **๘.นโยบายด้านการพัฒนาคุณภาพชีวิต**

๘.๑ส่งเสริมสวัสดิการและสิ่งอำนวยความสะดวกเพิ่มเติมที่ไม่ใช่สวัสดิการภาคบังคับตามกฎหมาย

 ๘.๒ ส่งเสริมและสนับสนุนการจัดทำโครงการศึกษาดูงานเพื่อเพิ่มประสิทธิภาพในการปฏิบัติงาน

 ๘.๓ การจัดกิจกรรมภายในเพื่อเป็นการสร้างขวัญและกำลังใจในการทำงานในวันขึ้นปีใหม่ของทุกปี

 ๘.๔ จัดทำโครงการกิจกรรม ๕ ส. เพื่อความปลอดภัยในด้านสุขภาพของพนักงาน

 จึงประกาศให้ทราบโดยทั่วกัน

 ประกาศ ณ วันที่ ๔ กุมภาพันธ์ พ.ศ.๒๕๖๕

 

 (นายทองคำ ประพฤติธรรม)

 นายกองค์การบริหารส่วนตำบลวังทอง